વર્ષ કુંડળીમાં મુંથા પોતાની રાશિ કન્યામાં હોવાને કારણે ભારતની આર્થિક પ્રગતિ થશે અને વિદેશી રોકાણમાં વધારો થશે. વિદેશના દેશો સાથે જ્ઞાન-વિજ્ઞાનનું આદાન-પ્રદાન થશે. ભારતની નામ રાશિ ધન છે, જે વર્ષ કુંડળીમાં ચતુર્થભાવમાં સ્થિત છે. ધનનો સ્વામી ગુરુ દ્વાદશ ભાવમાં ચંદ્ર સાથે બેસી ગજકેસરી યોગનું નિર્માણ કરી રહ્યો છે. ચતુર્થભાવ સંસદનો સંકેતક ભાવ પણ છે, જેનાથી નવા કાયદાઓ ઘડાશે, જેને લઈ સંસદમાં વિપક્ષ ધમપછાડા કરશે.